CELEX: 32021R0376
Language: bg
Date: 2021-02-24 00:00:00
Title: Регламент (ЕС) 2021/376 на Комисията от 24 февруари 2021 година за временна забрана на риболова на морски костур в зона 3M на NAFO от страна на кораби, плаващи под знамето на държава — членка на Европейския съюз

3.3.2021   
               
               
                  BG
               
               
                  Официален вестник на Европейския съюз
               
               
                  L 72/9
               
            
         РЕГЛАМЕНТ (ЕС) 2021/376 НА КОМИСИЯТА
         от 24 февруари 2021 година
         за временна забрана на риболова на морски костур в зона 3M на NAFO от страна на кораби, плаващи под знамето на държава — членка на Европейския съюз
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството (1), и по-специално член 36, параграф 2 от него,
         като има предвид, че:
         
                     (1)
                  
                  
                     С Регламент (ЕС) 2021/92 на Съвета (2) се определят квотите за 2021 г.
                  
               
                     (2)
                  
                  
                     Според информацията, получена от Комисията, вследствие на улова на запаса от морски костур в зона 3M на NAFO от страна на кораби, плаващи под знамето на държава — членка на Европейския съюз, или регистрирани в такава държава, средносрочната квота, отпусната за периода до 1 юли 2021 г., е била изчерпана.
                  
               
                     (3)
                  
                  
                     Поради това е необходимо да се забранят целенасочените риболовни дейности за посочения рибен запас до 30 юни 2021 г.,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изчерпване на квотата
            Квотата за риболов на морски костур в зона 3М на NAFO, отпусната на държавите — членки на Европейския съюз, за периода от 1 януари 2021 г. до 30 юни 2021 г. включително, се счита за изчерпана от датата, посочена в приложението към настоящия регламент.
         
         
            Член 2
            Забрани
            Считано от указаната в приложението към настоящия регламент дата до 30 юни 2021 г. включително се забраняват целевите риболовни дейности за посочения в член 1 рибен запас от страна на кораби, плаващи под знаме на държава — членка на Европейския съюз, или регистрирани в такава държава.
         
         
            Член 3
            Влизане в сила
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 24 февруари 2021 година.
            
               
                  За Комисията,
               
               
                  от името на председателя,
               
               Virginijus SINKEVIČIUS
               
                  Член на Комисията
               
            
         
         
            (1)  ОВ L 343, 22.12.2009 г., стр. 1.
         
            (2)  Регламент (ЕС) 2021/92 на Съвета от 28 януари 2021 г. за определяне за 2021 г. на възможностите за риболов на определени рибни запаси и групи от рибни запаси, приложими във водите на Съюза, както и за риболовните кораби на Съюза в някои води извън Съюза (ОВ L 31, 29.1.2021 г., стр. 31).
      
      
         
            ПРИЛОЖЕНИЕ
            
                        №
                     
                     
                        02/TQ92
                     
                  
                        Държава членка
                     
                     
                        Европейски съюз (всички държави членки)
                     
                  
                        Запас
                     
                     
                        RED/N3M.
                     
                  
                        Вид
                     
                     
                        Морски костур (Sebastes spp.)
                     
                  
                        Зона
                     
                     
                        Зона 3M на NAFO
                     
                  
                        Дата и час на въвеждане на забраната
                     
                     
                        10 февруари 2021 г. в 24,00 UTC до 30 юни 2021 г.